Florin Piersic se simte din ce în ce mai bine și reacționează la tratament. Medicii care îi monitorizează starea de sănătate a artistului au transmis cum se simte acesta în prezent.
Legenda filmului românesc, Florin Piersic, își revine și se recuperează după intervențiile chirurgicale suferite în ultima perioadă. Medicii sunt optimiști și au oferit detalii de ultim moment despre starea de sănătate a actorului.
„Evaluarea domnului Florin Piersic, făcută în dimineața de 15.05.2024, de către echipa medicală arată o evoluție lent favorabilă. Pacientul a început procedurile de kinetoterapie și recuperare medicală.”, au declarat reprezentanții spitalului Foișor din Capitală, acolo unde este tratat în prezent mare actor, în vârstă de 88 de ani.
Florin Piersic a fost tratat de septicemie
Actorul a fost transferat joi la Spitalul „Foișor”, unde a suferit intervenția de îndepărtare a protezei de la genunchi. Aceasta era considerată sursa principală a infecției severe care a determinat internarea sa la Spitalul Militar din Cluj cu doar câteva zile în urmă.
Ulterior, a fost transferat la Institutul Inimii din Cluj Napoca și apoi la Institutul Matei Balș din Capitală.
Florin Piersic speră să se însănătoșească curând și să revină pe scenă.
Sursa: Newsinn